Αθανάσιος Ραγάζος

Ο Αθανάσιος Ραγάζος (Αλμυρός Βόλου 15 Αυγούστου 1913 - 30 Μαρτίου 1991) ήταν Έλληνας αθλητής δρόμων μεγάλων αποστάσεων, Πανελληνιονίκης και Βαλκανιονίκης. Ήταν αθλητής του ΓΣ Αλμυρού Βόλου και μέλος της εθνικής ομάδας. Διακρίθηκε ιδιαιτέρα στα 5.000μ , 10.000μ και στον Μαραθώνιο. Επίσης διετέλεσε μέλος του Δ.Σ. του ΣΕΓΑΣ.

Βιογραφικό

Είχε καταρρίψει επανειλημμένα το πανελλήνιο ρεκόρ στα 5000μ, στα 10.000 μ (4 φορές), 1 μίλι, 4 μίλια, 5 μίλια, 6 μίλια, 8.000μ, δρόμος 1 ώρας, δρόμος 1 1/2 ώρας, 10 μίλια, 30.000 μ.Αθλητική Ηχώ, 18 Δεκεμβρίου 1953 Σε Ολυμπιακούς Αγώνες συμμετείχε το 1948 (Λονδίνο) στον Μαραθώνιο . Πήρε μέρος στους Πανευρωπαϊκούς Αγώνες του 1946 στο Όσλο όπου τερμάτισε 9ος στον Μαραθώνιο και στο ίδιο αγώνισμα τερμάτισε 11ος στο Πανευρωπαϊκό του 1950 στις Βρυξέλλες. Στους πρώτους Μεσογειακούς Αγώνες της Αλεξάνδρειας κατέκτησε το αργυρό μετάλλιο στο Μαραθώνιο.Όλα τα αποτελέσματα στους μεσογειακούς αγώνες 

Είχε συμμετάσχει σε πολλούς μεγάλους Μαραθώνιους όπως της Βοστώνης, ενώ το 1947 στο Λονδίνο σε αγώνα ανωμάλου δρόμου (8.000μ.) είχε συναγωνιστεί με τον Εμίλ Ζάτοπεκ .Αθλητική Ηχώ,25 Σεπτεμβρίου 2002

Προς τιμήν του, το Εθνικό Στάδιο Αλμυρού έχει πάρει το όνομά του.

Οικογένεια πρωταθλητών

Εκτός από τον Αθανάσιο σπουδαίοι αθλητές αγώνων αντοχής υπήρξαν και τα δύο μικρότερα αδέρφια του Ευάγγελος και Νικόλαος Ραγάζος. Οι τρεις αδερφοί με την ομάδα του Γ.Σ. Αλμυρού κατέκτησαν δύο συνεχείς χρονιές (1949, 1950) τον ομαδικό αγώνα στο Πανελλήνιο πρωτάθλημα ανώμαλου δρόμου ανδρών. Άλλες δυο χρονιές τερμάτισαν στη δεύτερη θέση (1948) οι τρεις τους και 1951 οι δύο από τους τρεις): 
Χρυσό
Πανελλήνιο πρωτάθλημα ανώμαλου δρόμου ανδρών 1949: Αθανάσιος (2ος), Νικόλαος (3ος), Ευάγγελος (5ος).
Πανελλήνιο πρωτάθλημα ανώμαλου δρόμου ανδρών 1950: Αθανάσιος (2ος), Ευάγγελος (5ος), Νικόλαος (8ος).
Ασημένιο
Πανελλήνιο πρωτάθλημα ανώμαλου δρόμου ανδρών 1948: Αθανάσιος (1ος), Νικόλαος (3ος), Ευάγγελος (17ος).
Πανελλήνιο πρωτάθλημα ανώμαλου δρόμου ανδρών 1951: Αθανάσιος (3ος), Νικόλαος (7ος), Βολιώτης (20ος).
Ο Νικόλαος Ραγάζος είχε και άλλες ατομικές επιτυχίες: 
1946: 2ος στο πανελλήνιο πρωτάθλημα ανωμάλου δρόμου.
1948: 2ος πανελληνιονίκης στα 5.000μ και 10.000μ.
1948: 1ος στα Στ΄ Δάλλεια στα 5.000μ.  
1949: 2ος στους ΚΕ΄ διεθνείς Πανιώνιους αγώνες στα 5.000μ.

 Διακρίσεις 
Πανελλήνιο πρωτάθλημα
5.000μ.
χρυσό: 1939
10.000μ.
χρυσό: 1939, 1940, 1946, 1947, 1948, 1949
Μαραθώνιος
χρυσό: 1950
Ανώμαλος δρόμος
χρυσό: 1938 (ατομικό), 1939 (ατομικό), 1940 (ατομικό), 1945 (ατομικό), 1946 (ατομικό), 1947 (ατομικό), 1948 (ατομικό), 1949 (ομαδικό), 1950 (ομαδικό)
αργυρό: 1948 (ομαδικό), 1949 (ατομικό), 1950 (ατομικό), 1951 (ομαδικό)
χάλκινο: 1951 (ατομικό), 1952 (ατομικό)

Βαλκανικοί αγώνες
Μαραθώνιος
χρυσό: 1938, 1940
αργυρό: 1937, 1939
χάλκινο: 1936
10.000μ
χρυσό: 1939, 1940
αργυρό: 1938

Μεσογειακοί αγώνες
Μαραθώνιος
αργυρό: 1951

Τετράστιχο στην επιθεώρηση

Στις 22 Σεπτεμβρίου 1938 ο κορυφαίος ηθοποιός Πέτρος Κυριακός διακρίνοντας μεταξύ των θεατών στο "Θέατρο Σαμαρτζή", όπου εμφανιζόταν, τον Ραγάζο του αφιέρωσε ένα αυτοσχέδιο τετράστιχο, τιμώντας τον, μιας και είχε μόλις επιστρέψει από το Βελιγράδι, όπου είχε θριαμβεύσει στο μαραθώνιο των βαλκανικών αγώνων. Το τετράστιχο αυτό που απεικονίζει την απήχηση που είχαν στο κοινό οι νίκες των αθλητών στους βαλκανικούς αγώνες ήταν το εξής:εφ. "Ακρόπολις", 24/9/1938. 

Απόψε ένα γίγαντα του αθλητισμού θαυμάζω
το μαραθωνοδρόμο μας και ένδοξο Ραγάζο
και εύγε για τον άθλο του δικαίως του ανήκει
αφού εις την Ελλάδα μας χάρισε τέτοια νίκη.

Εξωτερικοί σύνδεσμοι
Σ.Ε.Γ.Α.Σ.
Γ.Σ.Α.
Φωτογραφικό υλικό: 1, 2

Πηγές

εφ. "Αθλητική Ηχώ", φ. 19 & 20 Ιουλίου 1949, Άρθρο αφιέρωμα στους Πανελλήνιους αγώνες με αποτελέσματα και νικητές σε όλα τα αγωνίσματα.
 Παραπομπές 

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες Βαλκανιονίκες
Κατηγορία:Έλληνες μαραθωνοδρόμοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Μεσογειακούς Αγώνες 1951
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ραγάζος Αθανάσιος